ai4bharat/Pralekha huggingface dataset:
کابینہ
کابینہ نے ایکس سروس مین کنٹری بیوٹری ہیلتھ اسکیم  کے تحت دوسری عالمی جنگ کے مشاہیر ، ایمرجنسی کمیشنڈ آفیسرز ، شارٹ سروس کمیشنڈ آفیسرز  اور وقت سے پہلے سبکدوش ہوجانے والوں کوطبی سہولیات دینے کو منظوری دی
40000 سے زیادہ افراد کو ہوگا فائدہ
نئی دہلی، 7 مارچ 2019، وزیراعظم جناب نریندر مودی کی زیر صدارت مرکزی کابینہ نے ایکس سروس مین کنٹری بیوٹری ہیلتھ اسکیم  کے تحت دوسری عالمی جنگ کے مشاہیر ، ایمرجنسی کمیشنڈ آفیسرز ، شارٹ سروس کمیشنڈ آفیسرز  اور وقت سے پہلے سبکدوش ہوجانے والوں کوطبی سہولیات دینے کو منظوری دی۔
اس کا فائدہ یہ ہوگا کہ 43 ہزار سے زیادہ ایسے افراد جو ای سی ایچ ایس کے دائرے میں نہیں آتے ہیں، انہیں ای سی ایچ ایس سہولتوں کے تحت کیش لیس میڈیکل ٹریٹمنٹ کی سہولت دستیاب ہوگی۔ انہیں یہ سہولت چند شرائط کے ساتھ 425 ای سی ایچ ایس پولی کلینکس، 2500 سے زیادہ پینل میں شامل نجی اسپتالوں اور ملک بھر کے سبھی سرکاری اسپتالوں کے ذریعہ حاصل ہوگی۔
ایک خصوصی رعایت کے تحت جنگی شہیدوں کی بیواؤں کو ای سی ایچ ایس جوائن کرنے کے لیے ون ٹائم کنٹریبیوشن سے رخصت دی گئی ہے۔ اس کا آغاز این ڈی اے حکومت نے اپریل 2003 میں کیا تھا۔ ای سی ایچ ایس 54 لاکھ سابقہ فوجیوں، پنشنروں، ان کے منحصرین اور چند دیگر زمرے کے لوگوں کو معیاری طبی خدمات دستیاب کراتی ہے۔
سابقہ فوجیں کی فلاح و بہبود کے لئے کئے گئے اقدامات:
حکومت نے آج جو فیصلہ کیا ہے، وہ اس حکومت کے اقتدار میں کے روز اول سے کئے جانے والے ایسی سرگرم پالیسیوں کا حصہ ہے جو اس حکومت میں ملک کے گراں قدر خدمت انجام دینے والے سابقہ فوجیوں کے لئے کیا ہے۔
چار دہائیوں سے زیر التوا سابقہ فوجیوں کے دیرینہ مطالبے ‘ون رینک، ون پیشن’ کے نفاذ سے 20 لاکھ سے زیادہ سابقہ فوجیوں کو فائدہ ہوا ہے جنہیں اس اسکیم کے تحت 35000 کروڑ سے زیادہ کی رقم دی جارہی ہے۔ حکومت نے سابقہ فوجیوں کی فلاح و بہبود کے لئے جو دیگر اقدامات کئے ہیں، ان میں پنشن میں 40 فیصد اضافہ، وقت سے پہلے سبکدوش ہوجانے والوں کو معذوری پنشن ، لائن آف اکچوول کنٹرول، لائن آف کنٹرول اور بین الاقوامی سرحد پر زخمی ہونے والوں کو معاوضہ ، نو تشکیل شدہ آرمی بیٹل کیجولٹیز ویلفیئر فنڈ کے توسط سے اعلی قربانی پر سپاہیوں کو مالی مدد ، معاوضے کی رقم میں اضافہ، سابقہ کشتی رانوں کے لئے خصوصی پنشن اور 30 ہزار سے زیادہ سبکدوش سپاہیوں کو 36 سے زیادہ روزگار کے لئے فروغ ہنر مندی ٹریننگ دینا، شامل ہیں۔
۔۔۔۔۔۔۔۔۔۔۔
م ن۔م م ۔ن ا۔
U- 1462
(Visitor Counter : 53
وزیراعظم کا دفتر
وزیر اعظم نے پیرالمپک کھیلوں میں شاندار کارکردگی کے لیے بھاوینا پٹیل کو مبارکباد دی
وزیر اعظم جناب نریندر مودی نے پیرالمپک کھیلوں میں شاندار کارکردگی کے لیے بھاوینا پٹیل کو مبارکباد دی اور کل ان کی کامیابی کے لیے ملک کی طرف سے مکمل حمایت ملنے کی بات کہی۔
وزیر اعظم جناب نریندر مودی نے ٹوئٹ کیا:
’’بہت بہت مبارکباد بھاوینا پٹیل! آپ نے شاندار کارکردگی کا مظاہرہ کیا۔ پورا ملک آپ کی کامیابی کے لیے دعا کر رہا ہے اور کل کے مقابلے میں بھی آپ کے ساتھ کھڑا رہے گا۔ آپ بغیر کسی دباؤ کے اپنی بہترین کارکردگی دکھائیں۔ آپ کا کھیل کا جذبہ پورے ملک کو حوصلہ بخشتا ہے۔‘‘
صدر جمہوریہ کا سکریٹریٹ
درگا پوجا کے موقع پر صدر جمہوریہ ہند کی مبارکباد
صدر جمہوریہ ہند محترمہ دروپدی مرمو نے درگا پوجا کے موقع پر اپنے پیغام میں کہا:-
”درگا پوجا کے پر مسرت موقع پر، میں ہندوستان اور بیرون ملک رہنے والے تمام ہم وطنوں کو مبارکباد اور نیک خواہشات پیش کرتی ہوں۔
ماں درگا شکتی سوروپ ہے اور یہ تہوار خواتین کی طاقت کے تئیں احترام ظاہر کرنے کا ایک موقع ہے۔ ایک ایسا معاشرہ جہاں خواتین کو با اختیار بنانے کی حقیقی معنوں میں ہر سطح پر حوصلہ افزائی کی جائے، اسے جدید، ترقی یافتہ اور انصاف پسند معاشرہ تصور کیا جا سکتا ہے۔ دیوی درگا کی نو شکلیں مادر فطرت کی لا محدود طاقت کی علامت ہیں۔
میری خواہش ہے کہ درگا پوجا کے تہوار کے ذریعے ہمارے معاشرے میں اتحاد اور بھائی چارے کا جذبہ مضبوط ہو۔ آئیے ایک ایسا معاشرہ بنائیں جہاں خواتین کو زیادہ سے زیادہ عزت دی جائے اور وہ قوم کی تعمیر کے عمل میں برابر کا تعاون کر سکیں۔
میں جگت جننی ماں درگا سے دعا کرتی ہوں کہ وہ ہم سب پر اپنی رحمتیں نازل کرے اور ہمارے تمام ہم وطنوں کو مسرت اور خوشحالی کی زندگی گزاریں۔
صدر کا پیغام دیکھنے کے لیے یہاں کلک کریں
ماحولیات، جنگلات اور موسمیاتی تبدیلی کی وزارت
مدور معیشت کو مضبوط بنانے اور پلاسٹک پیکیجنگ فضلہ کے لیے ری سائیکلنگ انفراسٹرکچر کی ترقی میں مدد کے لیے توسیعی پروڈیوسر کی ذمہ داری کے رہنما خطوط
ماحولیات، جنگلات اور موسمیاتی تبدیلی کے وزیر مملکت جناب اشونی کمار چوبے نے آج لوک سبھا میں ایک سوال کے تحریری جواب میں مرکزی آلودگی کنٹرول بورڈ کی سالانہ رپورٹوں کے مطابق گزشتہ پانچ سالوں کے دوران ملک میں پیدا ہونے والے پلاسٹک کے فضلے کی تفصیلات بتائیں۔ تفصیلات درج ذیل ہیں:
|
|
نمبرشمار
|
|
سال
|
|
پیداشدہ پلاسٹک فضلہ 
|
|
-
|
|
2015-16
|
|
1,589,418
|
|
-
|
|
2016-17
|
|
1,568,714
|
|
-
|
|
2017-18
|
|
660,787
|
|
-
|
|
2018-19
|
|
3,360,043
|
|
-
|
|
2019-20
|
|
3,469,780
پلاسٹک ویسٹ مینجمنٹ رولز ، 2016، پورے ملک میں ماحول کے لحاظ سے مناسب طریقے سے پلاسٹک کے فضلےکے انتظام کے لیے قانونی فریم ورک فراہم کرتا ہے۔
تحریری جواب میں کہا گیا کہ فضا میں محلول ہو جانےوالے اور دوبارہ قابل استعمال بنائے جانےکے قابل پلاسٹک شعبہ میں پیداوار سے مربوط ترغیباتی اسکیم  شروع کرنے کی فی الحال کوئی تجویز زیر غور نہیں ہے۔ پلاسٹک ویسٹ مینجمنٹ رولز، 2016، مارکیٹنگ یا فروخت سے پہلے مرکزی آلودگی کنٹرول بورڈ کے ذریعے تصدیق کے بعد ہندوستانی معیار آئی ایس : 17088 کے مطابق کھاد بنائےجانے کےقابل پلاسٹک کے استعمال کے لیے قانونی فریم ورک فراہم کرتا ہے۔ پلاسٹک ویسٹ مینجمنٹ  رولز، 2022 کے مطابق، فضا میں محلول ہو جانےوالے پلاسٹک بیورو آف انڈین اسٹینڈرز کے ذریعہ نوٹیفائی کردہ اور مارکیٹنگ یا فروخت سے پہلے سنٹرل پولوشن کنٹرول بورڈ کے ذریعہ تصدیق شدہ معیار کے مطابق ہوگا۔
اس میں کہا گیا کہ غیر منظم اور کوڑے کرکٹ کے فضلے سے زمینی اور آبی ماحولیاتی نظام پر منفی اثرات مرتب ہوتے ہیں، اس بات کو مدنظر رکھتے ہوئے کہ یکم جولائی 2022 سے واحد استعمال شدہ پلاسٹک کی اشیاء جن کی افادیت کم ہے اور کوڑا کرکٹ پھینکنے کی زیادہ صلاحیت ہے، کو 12 اگست 2021 کو نوٹیفائی کردہ پلاسٹک ویسٹ مینجمنٹ ترمیمی رولز، 2021 کے بموجب پہلے ہی ممنوع قرار دے دیا گیا ہے۔ ماحولیات، جنگلات اور موسمیاتی تبدیلی کی وزارت نے پلاسٹک کی پیکیجنگ کے لیے توسیعی پروڈیوسر کی ذمہ داری  سے متعلق رہنما خطوط کو بھی پلاسٹک فضلہ انتظام قواعد 2022 کے بموجب 26 فروری 2022 کو نوٹیفائی کیا ہے۔
توسیعی پروڈیوسر کی ذمہ داری کے رہنما خطوط کے تحت پلاسٹک پیکیجنگ فضلہ کی ری سائیکلنگ کی کم از کم سطح کے قابل نفاذ ذمہ داریوں کا مقصد پلاسٹک پیکیجنگ فضلہ کی مدور معیشت کو مضبوط کرنا اور پلاسٹک پیکیجنگ کچرے کے لیے ری سائیکلنگ انفراسٹرکچر کی ترقی ہے۔ اسکیم کے رہنما خطوط کے مطابق، حکومت ہند کی بہت چھوٹے، چھوٹے اور درمیانے درجے کے کاروبارکی وزارت اور کیمیکلز اور پیٹرو کیمیکلز کا محکمہ کی اسکیمیں، پلاسٹک کے کچرے کے لیے ری سائیکلنگ کے بنیادی ڈھانچے کی ترقی کے لیے تکنیکی اور مالی مدد کے لیے دستیاب ہیں۔
وزارت دفاع
رکشا منتری جناب راج ناتھ سنگھ نے فضائی فوٹو گرافی ؍ ریموٹ سینسنگ سروے کیلئے اجازت دینے سے متعلق ویب سائٹ کاآغاز کیا
نئی دہلی، 06 جنوری 2020، رکشا منتری جناب راجناتھ سنگھ نے آج یہاں ڈائریکٹوریٹ جنرل آف سول ایوی ایشن  کی حتمی اجازت سے فضائی سروے کرنے کیلئے وزارت دفاع  کی کوئی اعتراض نہ ہونے کی سند کے ویب پورٹل www.modnoc.ncog.gov.in کا آغاز کیا ۔ جناب راج ناتھ سنگھ نے مشورہ دیا کہ این او سی دینے میں لگنے والے وقت کی نگرانی کے لئے ایک داخلی میکانزم تیار کیا جانا چاہئے۔ اس پورٹل کا استعمال ریاستی حکومتوں ؍سرکاری شعبے کے اداروں ؍ خود مختار اداروں کے ذریعے کا م میں لگائے جانے والے مختلف ٹھیکہ داروں کے ذریعے وزارت دفاع سے این او سی حاصل کرنے میں کیا جائے گا۔
ڈیفنس سکریٹری ڈاکٹر اجے کمار نے نیشنل انفارمیٹکس سینٹر پلیٹ فارم پر ڈالے گئے پورٹل کی اہم خصوصیات کے بارے میں بتایا۔انہوں نے کہا کہ اس پہل سے وزارت داخلہ این او سی جاری کرنے میں عام طور پر لگنےوالے وقت کو کافی کر سکے گی۔ دیگر فائدوں کے ساتھ ساتھ اس پہل سے مختلف ایجنسیوں کے ذریعے چلائے جانے والے ترقیاتی پروجیکٹوں کی رفتار تیزکرنے میں مدد ملے گی ۔ اس کے علاوہ ا س سے فضائی سروے کرنے کے لئے درخواستوں کو پہلے سے زیادہ شفاف طریقے سے اور درستگی سے ساتھ نمٹانے کو یقینی بنایا جا سکے گا۔
ڈیفنس سکریٹری نے ڈی جی سی اے سے یہ درخواست بھی کی کہ وہ تمام متعلقین کومناسب نوٹیفکیشن جاری کریں تاکہ درخواست کنندگان ؍ ایجنسیاں وزارت دفاع کے ذریعے نئے نئے تیار کئے گئے ویپ پورٹل پر اپنی درخواستیں آن لائن جمع کرا سکیں۔درخواست کنندگان ؍ ایجنسیوں کو سہولت فراہم کرانے کےلئے مذکورہ ویب پورٹل پر ایک ای –بک بھی اپ لوڈ کی گئی ہے۔
چیف آف ڈیفنس اسٹاف جنرل بپن راوت، فوج کے سربراہ جنرل منوج مکند نروانے ، بحریہ کے سربراہ ایڈمیرل کرم بیر سنگھ ،فضائیہ کے سربراہ ایئر چیف مارشل آر کے ایس بھدوریااور وزارت دفاع ، الیکٹرانکس اور اطلاعاتی ٹیکنالوجی کی وزارت اور ڈی جی سی اے کے دیگر سینئر افسران بھی اس موقع پر موجود تھے۔
۔۔۔۔۔۔۔۔۔۔۔
U- 66
(Visitor Counter : 67
وزیراعظم کا دفتر
وزیراعظم نے پارلیمنٹ کے بجٹ اجلاس میں کل جماعتی میٹنگ سے خطاب کیا
زرعی قوانین پر حکومت کا موقف وہی جو 22 جنوری کو تھا، اور وزیر زراعت کے ذریعہ پیش کی گئی تجویز اب بھی قابل قبول ہے: وزیراعظم
وزیراعظم نے پرامن طریقے سے پارلیمنٹ کے کام کاج کی اہمیت پر زور دیا
نئی دہلی، 30 جنوری 2021، وزیراعظم جناب نریندر مودی نے 30 جنوری 2021 کو پارلیمنٹ کے بجٹ اجلاس میں کل جماعتی میٹنگ سے خطاب کیا۔
وزیراعظم نے مہاتما گاندھی کی یوم وفات انہیں خراج عقیدت پیش کیا اور کہا کہ ہمیں ان خواب پورے کرنے کی کوشش کرنی چاہئے۔ انہوں نے آج صبح امریکہ میں مہاتما گاندھی کے مجسمے کی بے حرمتی کی مذمت کی اور کہا کہ نفرت کے ایسے ماحول کے لئے ہماری زمین پر کوئی جگہ نہیں ہے۔
وزیراعظم نے یقین دہانی کرائی کہ حکومت زرعی قوانین کے معاملے میں کھلے ذہن والا رویہ اختیار کررہی ہے۔ انہوں نے کہا کہ حکومت کا موقف وہی ہے جو 22 جنوری کو تھا اور وزیر زراعت کے ذریعہ پیش کی گئی تجویز اب بھی قابل قبول ہے۔انہوں نے کہا کہ بات چیت کو آگے بڑھانے کے لئے وزیر زراعت کو ایک فون کرنے کی ضرورت ہے۔
چھبیس جنوری کے افسوسناک واقعہ کے بارے میں لیڈروں کے بیانات کے بارے میں وزیراعظم نے کہا کہ اس معاملے میں قانون اپنا کام کرے گا۔
وزیراعظم نے کہا کہ حکومت میٹنگ میں لیڈروں کے ذریعہ اٹھائے گئے معاملات پر مفصل بات چیت کے لئے تیار ہے۔ انہوں نے پارلیمنٹ کی پرامن طریقے سے کام کرنے اور ایوان کے فلور پر جامع مباحثوں کی اہمیت پر زور دیا۔ انہوں نے کہا کہ بار بار رخنہ اندازی سے چھوٹی پارٹیوں کو نقصان اٹھانا پڑتا ہے کیونکہ ایسے میں وہ پوری طرح اپنی بات سامنے نہیں رکھ پاتیں۔ انہوں نے کہا کہ بڑی پارٹیوں کو اس بات کو یقینی بنانا چاہیئے کہ پارلیمنٹ کا کام کاج پرامن طریقے سے چلے، اس میں رخنہ اندازی نہ ہو اور اس طرح پارلیمنٹ میں چھوٹی پارٹیاں بھی اپنے نظریات پیش کرسکیں۔
وزیراعظم نے بھارت کے اس رول پر روشنی ڈالی جو وہ متعدد شعبوں میں دنیا کی بھلائی کے لئے ادا کرسکتا ہے۔ انہوں نے بھارت کے عوام کی ہنر مندی اور حوصلے کا ذکر کیا جو عالمی خوشحالی میں اضافے کے لئے ایک طاقت ہوسکتی ہے۔
۔۔۔۔۔۔۔۔۔۔۔
ش ح۔ا گ۔ن ا۔
U-978
(
دیہی ترقیات کی وزارت
محکمہ زمینی وسائل کے سکریٹری اجے ٹرکی نے عالمی بینک کی ٹیم کے ساتھ ریوارڈ پروگرام کا جائزہ لیا
حکومت ہند کے محکمہ زمینی وسائل  کے سکریٹری جناب اجے ٹرکی نے اختراعی ترقی کے پروگرام کے ذریعے زرعی لچکداری کے لیے عالمی بینک سے امداد یافتہ ریجوینیٹنگ واٹر شیڈ  کے نفاذی امدادی مشن کا جائزہ لیا۔
ریوارڈ عالمی بینک سے امداد یافتہ ایک ریجوئینیٹگ وائٹر شیڈ پروگرام ہے، جسے 2021 سے 2026 تک نافذ کیا جا رہا ہے۔ ریوارڈ پروگرام کے فروغ کا مقصد ’’کسانوں کی لچکداری بڑھانے اور متعلقہ ریاستوں کے منتخب واٹر شیڈز میں ویلیو چینز کی مدد کرنے کے لیے اصلاح شدہ واٹرشیڈ مینجمنٹ کو اپنانے کے لیے قومی اور ریاستی اداروں کی صلاحیتوں کو مضبوط کرنا ہے۔‘‘ اس پروگرام کا نفاذ وزارت دیہی ترقی کے محکمہ زمینی وسائل اور کرناٹک اور اوڈیشہ ریاستوں میں جدید واٹر شیڈ طور طریقوں کو لاگو کرنے کے لیے کیا جا رہا ہے۔ ریوارڈ پروگرام کا کل بجٹ 4.5 سال کی پروگرام کی مدت میں 167.71 ملین ڈالر ہے۔ اس میں عالمی بینک سے 115 ملین ڈالر [کرناٹک ، اوڈیشہ  اور محکمہ زمینی وسائل ]، دو حصہ لینے والی ریاستوں [کرناٹک  اور اوڈیشہ  سے 46.71 ملین ڈالر اور محکمہ زمینی وسائل سے 6 ملین ڈالر)] شامل ہیں۔ عالمی بینک اور ریاستوں کے درمیان فنڈنگ پیٹرن 70:30 ہے، جب کہ عالمی بینک اور محکمہ زمینی وسائل کے درمیان یہ 50:50 ہے۔
مرکزی سطح پر، ریوارڈ پروگرام کے دائرے میں محکمہ زمینی وسائل کے ذریعے انتظام، نگرانی، کمیونی کیشن اور معلومات شیئر کرنے کے کام شامل ہیں۔ ریاستی سطح پر ریوارڈ پروگرام ڈبلیو ڈی سی-پی ایم کے ایس وائی 2.0 کے دائرے میں ہوگا اور اہم سائنس پر مبنی کام کاج اور کارکردگی کے نفاذ کی مدد کرے گا، جس کا مقصد آخرکار ہندوستان کی دیگر ریاستوں میں ڈبلیو ڈی سی-پی ایم کے ایس وائی 2.0 کے وسیع پس منظر کو شامل کرنا ہے۔
تیسرا نفاذی امدادی مشن  کے ایک حصہ کے طور پر محترمہ پریتی کمار کی صدارت میں عالمی بینک کی ٹیم نے پیش رفت کا جائزہ لینے اور اگلے 6 مہینوں کے ایکشن پلان کے بارے میں بات چیت کرنے کے لیے تیسرے آئی ایس ایم کے لیے ڈی او ایل آر اور ریوارڈ ریاستوں کا دورہ کیا۔ مشن پورا کرنے کے بعد کل ٹیم نے حکومت ہند کے محکمہ زمینی وسائل کا دورہ کیا اور ڈی او ایل آر کے سکریٹری کو آئی ایس ایم کے نتائج کی جانکاری دی۔ ڈی بریفنگ کے دوران ٹیم نے محسوس کیا کہ ریوارڈ کی پیش رفت پٹری پر ہے اور اس نے موجودہ پیش رفت کے لیے ڈی او ایل آر کی کوششوں کی تعریف کی اور ڈی او ایل آر کے سکریٹری سے پروگرام کے ڈسبرسمنٹ لنکڈ انڈیکیٹرز کے مطابق پیش رفت حاصل کرنے کے لیے ان سے مسلسل مدد فراہم کرنے کی درخواست کی۔
ڈی بریفنگ کی میٹنگ کے دوران جن دیگر نکات پر بات چیت کی گئی ان میں واٹر شیڈ کمپوننٹ پر سنٹر آف ایکسی لنس، جسے ریوارڈ پروگرام کے تحت بنگلورو میں قائم کیا گیا تھا، کو مضبوط کرنا، سائنس پر مبنی واٹر شیڈ مینجمنٹ پر قومی سطح کے ورکشاپ کا اہتمام کرنا، تجرباتی بنیاد پر ملک بھر کی زمینی وسائل کی فہرست  کی توسیع کے لیے پروٹوکال تیار کرنا، کسانوں کو ایل آر آئی پر مبنی ڈیجیٹل صلاح سے متعلق خدمات فراہم کرنا اور ریوارڈ کے افسران کی معلومات کو بڑھانے سے متعلق دورہ شامل ہے۔
جوائنٹ سکریٹری  جناب نتن کھاڑے، عالمی بینک کے آئی ایس ایم ممبران کے سینئر ایڈیشنل کمشنر ڈاکٹر سی پی ریڈی، ریوارڈ پروگرام کے این پی ایم یو ک ماہرین اور ڈی او ایل آر کے دیگر عہدیداروں نے میٹنگ میں حصہ لیا۔
وزیراعظم کا دفتر
وزیر اعظم نے یو پی آئی ادائیگیوں کی بڑھتی ہوئی مقبولیت کے بعد خوشی کا اظہار کیا کیونکہ ہندوستان نے دسمبر 2022 میں12.8 لاکھ کروڑ روپے کے 782 کروڑ یو پی آئی لین دین کا سنگ میل عبور کیا
ڈیجیٹل ادائیگیوں کو اپنانے کے لیے ساتھی ہندوستانیوں کی تعریف کی
وزیر اعظم جناب نریندر مودی نے ڈیجیٹل ادائیگیوں کو اپنانے کے لیے ساتھی ہندوستانیوں کی تعریف کی ہے کیونکہ ہندوستان نے دسمبر 2022 میں 12.8 لاکھ کروڑ روپے کے 782 کروڑ روپے یو پی آئی لین دین کا سنگ میل عبور کیا۔
فنائشل ٹیکنالوجی کے ایک ماہر کے ٹویٹ تھریڈ کو شیئر کرتے ہوئے، وزیر اعظم نے ٹویٹ کیا؛
آپ نے جس طریقے سے یوپی آئی کی مقبولیت میں اضافہ کیا ہے وہ مجھے پسند ہے ۔ میں ڈیجیٹل ادائیگیوں کو اپنانے کے لیے اپنے ساتھی ہندوستانیوں کی تعریف کرتا ہوں! انہوں نے ٹیکنالوجی اور اختراع کاری کے ساتھ قابل ذکر ہم آہنگی کا مظاہرہ کیا ہے۔
جل شکتی وزارت
بہار میں’سوچھتا ہی سیوا‘ کے لیے 5.8 کروڑ لوگوں نے حصہ لیا
جیویکا دیدیاں  بہار میں سوچھتا ہی سیوا - 2023 کی قیادت کر رہی ہیں اور ’کچرے سے پاک بھارت‘ کے تھیم کو چلا رہی ہیں۔ سب سے زیادہ توجہ کمیونٹیز کو شرمدان اور صفائی کی سرگرمیوں کے لیے تعلیم دینا، حصہ لینا اور ان کی حوصلہ افزائی کرنا ہے۔ ریاست بہار میں مشترکہ جگہوں، بازاروں کے علاقوں، گلیوں، کچرے کے مقامات، دریائے گنگا کے کنارے، سیاحتی، تاریخی اور مذہبی مقامات کی صفائی کے لیے ایک بڑے پیمانے پر جن بھاگیداری زور پکڑ رہی ہے۔
جیویکا بہار میں ایک کمیونٹی پر مبنی تنظیم، ہے جس کے پاس تقریباً 10 لاکھ خواتین کے سیلف ہیلپ گروپ ہیں، 74 ہزار سے زیادہ گاؤں پر مبنی تنظیموں کا ایک بڑا نیٹ ورک ہے، اس طرح بہار میں سوچھتا ہی سیوا کے لیے تقریباً 1.24 کروڑ خواتین کو متحد کیا جاتا ہے۔ بیداری پیدا کرنے کے لیے دیہاتوں تک پہنچنے اور بڑے پیمانے پر صفائی کی سرگرمیاں شروع کرنے کے لیے خواتین کا ہاتھ ملانا ’ناری شکتی‘ کی حقیقی عکاسی ہے۔
ہر دن - ایک گاوں  کے لیے ایک جامع منصوبہ تیار کیا گیا ہے جس میں ریاستی اور ضلعی سطح پر سرکاری افسران سمیت سماج کے تمام طبقوں کی فعال شرکت کا مشاہدہ کرنے کے لیے دن بھر منصوبہ بندی کی گئی ہے۔ ضلع مجسٹریٹ اپنی ٹیموں کے ساتھ فیلڈ میں صفائی مہم چلا رہے ہیں اور شرمدان  کر رہے ہیں۔ ضلع مجسٹریٹ بھاری شمولیت والے مقامات، مقامی بازاروں، اداروں، گلیوں وغیرہ پر صفائی کی سرگرمیاں شروع کر رہے ہیں۔ حکومت کی جانب سے جن سمواد کا انعقاد کیا جا رہا ہے تاکہ ’کچرے سے پاک ہندوستان‘ کے تھیم کو فروغ دیا جا سکے اور کمیونٹیوں کی صفائی کی ضروریات کو پورا کیا جا سکے۔ صفائی کے کارکنوں کو ان کے تعاون کے لئے مبارکباد دی جاتی ہے اور ان کی تندرستی کے لئے خصوصی صحت کیمپ منعقد کئے جا رہے ہیں۔
بچوں کو مکمل صفائی کا گیٹ وے بناتے ہوئے، اسکول کی سطح پر صفائی مہم چلائی جا رہی ہے اور اسکول کے بچوں کو حفظان صحت کی اہمیت سے آگاہ کیا جا رہا ہے۔ وہ اپنے خاندانوں اور محلوں میں او ڈی ایف پلس کے پیغامات پھیلانے کے لیے صفائی کے سفیر ہیں۔ اسکول میں تقریباً 30000 اسکول کی سرگرمیاں منعقد کی جاتی ہیں جس میں 65 لاکھ سے زیادہ بچوں تک رسائی حاصل ہوتی ہے۔ اس کے بعد گاؤں کی سطح پر نئے خاندانوں یا چھوڑے گئے افراد کے لیے انفرادی گھریلو لیٹرین فراہم کرنے کے لیے اجتماعی میٹنگیں ہوتی ہیں۔ اب تک 36000 انفرادی گھریلو بیت الخلاء تعمیر کیے جا چکے ہیں۔
جن سمواد یا عوامی نمائندوں، فیلڈ فنکشنز اور کمیونٹی کے بااثر لوگوں کے ساتھ آن سائٹ فیلڈ میٹنگز، جو سبھی گاؤں کو او ڈی ایف پلس بنانے کے لیے اکٹھے ہو رہے ہیں۔ گھرانوں اور کمیونٹی کی سطح پر مائع اور ٹھوس فضلہ کے انتظام کے لیے بیداری پیدا کرنے اور اقدامات کرنے کے لیے سوچھتا چوپال کا انعقاد کیا جا رہا ہے۔
ریاست، 12ریاستی اضلاع میں 266 گرام پنچایتوں پر محیط گنگا گھاٹوں کی صفائی کے لیے خصوصی مہم چلا رہی ہے۔ کمیونٹیز، نہرو یووا کیندر، صفائی کارکن، گنگا کے کنارے صفائی مہم کی قیادت کر رہے ہیں۔ ان مربوط کوششوں اورزندگی کے تمام شعبوں سے تعلق رکھنے والے تقریبا 5.80 کروڑ افراد کی شرکت کے ساتھ، ریاست، صفائی کو سب کا کاروبار بنا کر او ڈی ایف پلس کے اہداف کی طرف تیزی سے ترقی کرے گی۔
قبائیلی امور کی وزارت
چھتیس گڑھ کے جگدلپور میں دو نئی ٹرائبس انڈیا دکانوں کا افتتاح
8 جنوری 2021 کو چھتیس گڑھ کے جگدل پور شہر میں ٹی آر آئی ایف ای ڈی کے منیجنگ ڈائریکٹر جناب پرویر کرشنا نے ٹرائبس انڈیا کی دو نئی دکانوں کا افتتاح کیا۔ اس موقع پر بستر کے ضلع کلکٹر جناب رجت بنسل اور ضلع انتظامیہ کے دیگر اعلی عہدیدار موجود تھے۔ اس موقع پر جناب پرویر کرشنا نے اپنے خطاب میں کہا کہ قبائلیوں کی زندگی اور معاش کو مختلف پہلوؤں سے بہتر بنانے پر توجہ مرکوز کرنے کے لئے ٹی آر آئی ایف ای ڈی اپنا کام جاری رکھے ہوئے ہے۔ ریاست کی قبائلی برادری کو فوائد کی فراہمی کے لئے ، مصنوعات کے معیار ، فوکسڈ مارکیٹنگ اور اسٹریٹجک برانڈنگ کو بڑھانے پر خصوصی توجہ دینے کی ضرورت ہے۔ جناب پرویر کرشنا نے بتایا کہ یہی وہ مقام ہے، جہاں آؤٹ لیٹس اور ای کامرس پلیٹ فارمز کا ٹرائب انڈیا نیٹ ورک کی اشد ضرورت ہوتی ہے۔ انہوں نے کہا کہ جگدلپور میں دو ٹرائبس انڈیا شو روم کا افتتاح کرنا میرے لیے خوشی کی بات ہے ، ان میں سے ایک ایئرپورٹ پر اور دوسرا چاندنی چوک علاقے میں ہے۔ انہوں نے امید ظاہر کی کہ یہ آؤٹ لیٹس قبائلی دستکاری، ہینڈلوم اور ون دھن نیچولرس اور امیونٹی بڑھانے والی مصنوعات کی مارکیٹنگ میں مددگار ثابت ہوں گے۔
قبائلی کاریگروں کی مارکیٹنگ کے ذریعہ معاش کو فروغ دینے اور قبائلی پیداوار و مصنوعات کو ان نئے آؤٹ لیٹس کے ساتھ معاونت فراہم کرنے کے ایک اقدام کے ایک حصے کے طور پر ٹی آر آئی ایف ای ڈی ملک بھر میں اپنی خوردہ سرگرمیاں بڑھا رہا ہے۔ ٹی آر آئی ایف ای ڈی کے منیجنگ ڈائریکٹر اور دیگر عہدیداروں کے پانچ روزہ دورے کے دوران ریاست میں جاری قبائلیوں کو بااختیار بنانے کے پروگراموں کی پیشرفت پر تبادلہ خیال اور جائزہ لینے کے لئے شروع کیے گئے ایکشن پلان اور اقدامات کا جائزہ لیا گیا اور یہ پروگرام بھی اسی سلسلے کا ایک حصہ تھے۔
تمام 27 ہندوستانی ریاستوں کی مصنوعات، فنون اور دستکاری کا ذخیرہ کرنے کے علاوہ ان میں ون دھن لوازمات اور امیونٹی بڑھانے والی مصنوعات اور دیگر قدرتی پیداوار کو ذخیرہ کرنے پر بھی توجہ دی جائے گی۔ یہ آؤٹ لیٹس ٹرائب انڈیا کیٹلاگ کی تازہ ترین مصنوعات کا ذخیرہ بھی کریں گی، جن کو "ہمارے گھر سے آپ کے گھر تک" جاری مہم کے ذریعے شامل کیا گیا ہے، جس میں نئی قدرتی پرکشش اور امیونٹی کو فروغ دینے والی قبائلی مصنوعات کی فراہمی پر توجہ دی گئی ہے۔ ان مسلسل اقدامات کے ذریعے ٹی آر آئی ایف ای ڈی / ٹرائفڈ انڈیا نے ملک بھر میں قبائلی برادریوں کے مفادات کے تحفظ اور ان کو آگے بڑھانے کی اپنی کوششیں جاری رکھی ہیں۔
U-591
ش ح۔ ج ق۔ ت ع۔
(Visitor Counter : 99
پیٹرولیم اور قدرتی گیس کی وزارت
مرکز گھریلو زرعی پیداوار، ماحولیاتی فوائد، درآمدات پر انحصار کو کم کرنے اور غیرملکی زر مبادلہ کی بچت کو پیش نظر رکھتے ہوئے ایتھنول بلینڈیڈ پٹرول  پروگرام کو فروغ دے رہا ہے
ماضی میں حوصلہ افزا پہل کے پیش نظر مرکز نے 2030 کی جگہ 2025-26 تک پٹرول میں 20 فیصد ایتھنول کی ملاوٹ کا پیشگی ہدف رکھا ہے
نئی دہلی، 4/ اپریل 2022 ۔ پٹرولیم اور قدرتی گیس کے وزیر مملکت جناب رامیشور تیلی نے آج راجیہ سبھا میں ایک سوال کے تحریری جواب میں بتایا کہ حکومت گھریلو زرعی شعبے، ماحولیاتی فوائد، درآمدات پر انحصار کو کم کرنے اور غیرملکی زر مبادلہ کی بچت کو فروغ دینے کے وسیع تر مقاصد کے ساتھ ایتھنول بلینڈیڈ پٹرول  یعنی ایتھنول کی ملاوٹ والے پٹرول پروگرام کو فروغ دے رہی ہے۔ حکومت نے بایوفیئول پر قومی پالیسی 2018 کو بھی نوٹیفائی کیا ہے، جس میں ملک میں 2030 تک پٹرول میں ایتھنول کی 20 فیصد ملاوٹ اور ڈیزل میں 5 فیصد بایو ڈیزل کی ملاوٹ کا اشارہ جاتی ہدف رکھا ہے۔ ایتھنول کی سپلائی کے حوصلہ افزا اقدام کو پیش نظر رکھتے ہوئے اب حکومت نے 2030 کی جگہ 2025-26 تک پٹرول میں ایتھنول کی 20 فیصد ملاوٹ کا پیشگی تخمینہ رکھا ہے۔
ایتھنول مینوفیکچررس کے فائدے کے لئے حکومت کے ذریعے کی گئی تدابیر میں دیگر باتوں کے ساتھ ساتھ ایتھنول کی پیداوار کے لئے کئی گنا اور اناج پر مبنی اناج بھٹیوں  کی تنصیب کی اجازت شامل ہے۔ اس میں اناج بھٹیوں کے حساب سے منفعت بخش ایتھنول کی خرید قیمت کا تعین کرنا، بلاروک ٹوک پیداوار کے لئے ترمیم شدہ صنعتی  قانون 1951 کو متعارف کرنا، ملک بھر میں ایتھنول کی ذخیرہ کاری اور نقل و حمل شامل ہے۔ اس کے ساتھ ہی ایتھنول کی پیداوار کو بڑھانے اور ای بی پی پروگرام کو فروغ دینے کے لئے ای بی پی پروگرام کے لئے ایتھنول کو پانچ فیصد کے کم از کم جی ایس ٹی سلیب کے تحت لایا گیا اور ملک میں ایتھنول کی پیداواری صلاحیت کو اور بڑھانے کے لئے 2018، 2019، 2020 اور 2021 کے دوران سود کی ادائیگی کے لئے مالی مدد کی اسکیم شروع کی گئی۔ تیل مارکیٹنگ کمپنیوں  نے اس کی کمی والی ریاستوں میں ڈیڈیکیٹڈ ایتھنول پلانٹس یعنی ایتھنول کے لئے ہی مخصوص پلانٹ قائم کرنے کے لئے ممکنہ پروجیکٹ معاونین کے ساتھ طویل مدتی ایتھنول آف- ٹیک  معاہدوں پر بھی دستخط کئے ہیں۔
وزارتِ تعلیم
مرکزی وزیر تعلیم نے آسیان انڈیا ہیکاتھان کی افتتاحی تقریب سے خطاب کیا
مرکزی وزیر تعلیم جناب رمیش پوکھریال نشنک نے آج آسیان انڈیا ہیکاتھان کی افتتاحی تقریب سے خطاب کیا۔
اپنے خطاب میں جناب پوکھریال نے کہا کہ وزارت نے ہند –آسیان تعلقات کو مزید آگے بڑھانے کےلیے آج آسیان-انڈیا ہیکاتھان کا آغاز کیا ہے۔ انہوں نے یاد دلایا کہ وزیراعظم جناب نریندر مودی نے 2019 میں سنگاپور-انڈیا ہیکاتھان کے دوران آسیان ملکوں سے باہمی تعاون کے ساتھ کمپیوٹر پروگرامنگ  میں شامل ہونے کے پروگرام کے انعقاد کے تعلق سے اپنے احساسات کا اظہار کیا تھا۔ انہوں نے کہا کہ یہ ہیکاتھان ہندوستان اور آسیان ممالک کو اس بات کا بے نظیر موقع فراہم کرے گا کہ وہ ‘نیل گوں معیشت’ اور تعلیم کے دووسیع تر مرکزی موضوعات کے تحت اپنی مشترکہ شناخت شدہ چیلنجوں سے نمٹیں ۔اور اس طرح اپنے اقتصادی اور ثقافتی تعلقات کو تعلیم، سائنس اور ٹیکنالوجی میں اشتراک عمل کے ذریعے آگے بڑھنے کا موقع فراہم کریں۔ انہوں نے مزید کہا کہ اس ہیکاتھان کا مقصد ہماری تہذیب، احترام، مکالمے، تعاون،امن، خوش حالی اور جدت طرازی کے 6 بنیادی خوبیوں کو عمل میں لانا ہے۔
جناب پوکھریال نے کہا کہ ہندوستان اور آسیان ملکوں کے تعلقات کی بنیاد باہمی اعتقادات، مذاہب اور ثقافت میں ہے۔ انہوں نے کہا کہ خطے میں ایک بڑے جمہوری اور جغرافیائی ملک کی حیثیت سے ہندوستان پر اس بات کی اخلاقی ذمہ داری عائد ہوتی ہے کہ وہ آسیان برادری کی قیادت کرے۔ اس سیاق وسباق میں انہوں نے کہا کہ ہندوستان کووڈ ویکسین مہیا کرکے آسیان ملکوں کے ساتھ تعاون کررہا ہے۔ مضبوط تعلیمی اور تحقیقی تعلقات کو اجاگر کرتے ہوئے انہوں نے کہا کہ کئی ہندوستانی یونیورسٹیاں جیسے آئی آئی ٹی دہلی اور تیج پور یونیورسٹی میں ہمارے آسیان شراکت دار ملکوں کے طلبا زیر تعلیم ہیں۔ حکومت ہند نے آسیان شہریوں کے لیے ایک ہزار آسیان پی ایچ ڈی فیلوشپ کا سلسلہ بھی شروع کیا ہے۔
2020 کی قومی تعلیمی پالیسی سے متعلق مرکزی وزیر نے کہا کہ 34 برسوں کے بعد سامنے لائی جانے والی 2020 کی قومی تعلیمی پالیسی نہ صرف ہندوستان بلکہ پوری دنیا کے لیے امکانات کے دروازے کھولے گی۔
جناب پوکھریال نے یہ کہتے ہوئے اپنی بات ختم کی کہ وسودھائیو کٹم بکم فلسفے پر عامل ہندوستان آسیان خطے اور پوری دنیا کے حق میں مثبت کردار ادا کرنے کا سختی سے پابند ہے۔
وزارت تعلیم نے آسیان-انڈیا ہیکاتھان اقدام وزیراعظم جناب نریندر مودی کی واضح پکار پر کیا ہے۔آسیان-انڈیا ہیکاتھان کا آن لائن اہتمام یکم تا 3 فروری 2021 کیا جارہا ہے۔انعامات کی تقسیم 4 فروری 2021 کو ہوگی۔یہ بے مثال ہیکاتھان سبھی 10 آسیان ملکوں اور ہندوستان کو اپنی معاشی اور ثقافتعلقات کو تعلیم، سائنس اور ٹیکنالوجی میں اشتراک عمل کے ذریعہ آگے بڑھانے کا موقع فراہم کرتا ہے۔
آسیان-انڈیا ہیکاتھان سے متعلق تفصیلات کے لیے اس پتے پر رجوع کریں:
https://india-asean.mic.gov.in/
۔۔۔۔۔۔۔۔۔۔۔
U-1008
ش ح ۔ ع س۔ ت ع۔
(Visitor Counter : 117